สวัสดีค่ะ รบกวนสอบถามค่ะ โดนแมวข่วนมาได้ประมาณ 1 สัปดาห์ค่ะ มีแผลจากการข่วนนิดหน่อย ไปฉีดวัคซีนตามนัดปกติ ได้รับยาฆ่าเชื้อมาทาน ทานได้ 7 วันแล้วค่ะ แต่ทั้ง 7 วัน ไม่เคยทานยาตรงเวลาเลยค่ะ ยาต้องทานเช้า-เย็น บางวันทานตอนบ่ายและตอนดึก บางวันก็ทานแค่ตอนบ่ายครั้งเดียว ค่อนข้างกังวลว่า จะเกิดการดื้อยา และวันนี้ไม่ได้ทานยาเลย เพราะไม่ได้นำยาติดตัวมาด้วย ยายังเหลืออีก 9 เม็ด ถ้าไม่ได้ทาน 1 วัน วันถัดไปต้องกลับไปทานต่อไหมคะ
สวัสดีคะ ก่อนอื่น การรับประทานยาฆ่าเชื้อต้องรับประทานให้ตรงเวลาที่สุดเท่าที่จะทำได้ค่ะ เนื่องจากยามีค่าครึ่งชีวิต ความหมายคือ ยาจะทำให้ได้ก็ต่อเมื่อมีระดับสูงถึงระดับการรักษาค่ะ ยาจะถูกขับออกทางตับ หรือ ไต แล้วแต่ยาค่ะ ทำให้ยามีปริมาณลดลง การรับประทานยาตรงเวลาทำให้ระดับยาอยู่ในกระแสเลือดถึงจุดที่สามารถออกฤทธิ์รักษาได้ค่ะ การรับประทานยาไม่ต่อเนื่องจะมีผลต่อการดื้อยาได้ค่ะแนะนำว่าอาจจะต้องพยายามรับประทานยาให้หมดค่ะการฉีดวัคซีนป้องกันบาดทะยัก ถ้าฉีดครบแต่เด็ก สามารถคุ้มครองได้ สิบปีค่ะ ถ้าอายุเกิน ยี่สิบอาจจะต้องแนะนำฉีดอีกเข็มค่ะวัคซีนป้องกันพิษสุนัขบ้าให้ฉีดให้ครบตามที่แพทย์นัดค่ะ